|  |
| --- |
| **މޯލްޑިވްސް ޕޮލިޓެކްނިކް** |
| ބީލަމާގުޅޭ މަޢުލޫމާތު ކަރުދާސް |
| **ޕްރޮޖެކްޓްގެ ނަން:** 01 އަހަރު ދުވަހަށް މޯލްޑިވްސް ޕޮލިޓެކްނިކްގެ ގދ. ގައްދޫ ކެމްޕަހުގެ ސެކިޔުރިޓީ ބެލެހެއްޓުން.**އިޢުލާން ނަންބަރު: (IUL)213-PR/1/2019/88** |
|  |

އަންދާސީ ހިސާބު ހުށަހަޅަންޖެހޭ ތާރީހް އަދި ވަގުތު

ތާރީހް: 25 ނޮވެމްބަރ 2019

ވަގުތު: 11:00

1. **މަސައްކަތުގެ ތަފްޞީލް**
	1. އަހަރު ދުވަހަށް މޯލްޑިވްސް ޕޮލިޓެކްނިކްގެ ގދ. ކެމްޕަހުގައި ސެކިޔުރިޓީ ބަލަހައްޓައިދޭނެ ފަރާތެއް ބޭނުންވެއްޖެއެވެ.
2. **މަސައްކަތުގެ އުސޫލުތައް:**
	1. މޯލްޑިވްސް ޕޮލިޓެކްނިކުގެ ގދ. ގައްދޫ ކެމްޕަހުގެ އިމާރާތާއި ގޯތިތެރެއާއި ޢިމާރާތުގައިވާ ތަކެތި ހިމެނޭ ތަންތަނުގެ ސެކިޔުރިޓީ މި އެއްބަސްވުމުގެ 2.2 ގައި ވާގޮތުގެމަތިން ބަލަހައްޓަން ވާނެއެވެ. މިގޮތުން ތަނަށްވަންނަ މީހުންގެ އަތުގައި މޯލްޑިވްސް ޕޮލިޓެކްނިކް އައިޑީ އޮތްތޯއާއި، ތަނަށް ވެއްދޭ ތަކެއްޗާއި، ނެރެވޭތަކެތި ނެރެވެނީ ހުއްދައޮތް ފަރާތަކުންތޯ ބަލައި، ޚާއްޞަ ގޮތެއްގައި ރޭގަނޑުގެ ވަގުތުތަކުގައި އާއި ދުވާލުގެ ވަގުތުތަކުގައި ވައްކަމެއް ހިނގިޔަ ނުދިނުމަށް މަސައްކަތްކުރަންވާނެއެވެ. އެފަދަކަމެއް ހިނގާކަން ފާހަގަކުރެވޭނަމަ ވަގުތުން އެކަމެއް ހުއްޓުވުމަށް ފިޔަވަޅުއަޅައި، ވަގުތުން އެކަން މޯލްޑިވްސް ޕޮލިސް ސާވިސް އަށާއި މޯލްޑިވްސް ޕޮލިޓެކްނިކްއިން ކަނޑައަޅާ ފޯކަލް ޕޮއިންޓްތަކަށް އަންގަންވާނެއެވެ.
	2. ކެމްޕަހުގެ ސެކިއުރިޓީ ބަލަހައްޓާއިރު ތިރީގައި މިވާ ގޮތަށް ޝިފްޓް ޑިއުޓީގައި (24 ގަޑިއިރު ސެކިއުރިޓީ ބަލަހައްޓާ ގޮތަށް 3 ދަންފަޅިއަށް ބަހާލައިގެން) ސެކިއުރިޓީއިން ބައިތިއްބަން ވާނެއެވެ.

ފުރަތަމަ ދަންފަޅި : ހެދުނު 6:00 ން ފެށިގެން މެންދުރު 14:00 އަށް ( ޑިއުޓީއެއްގައި 01 ސެކިއުރިޓީން )

ދެވަނަ ދަންފަޅި : މެންދުރު 4:001އިން ފެށިގެން ރޭގަނޑު 22:00 ( ޑިއުޓީއެއްގައި 01 ސެކިއުރިޓީން )

ތިންވަނަ ދަންފަޅި : ރޭގަނޑު 22:00 އިން ހެނދުނު 06:00 ( ޑިއުޓީއެއްގައި 01 ސެކިއުރިޓީން)

* 1. ޑިއުޓީގައި ތިއްބަވާ ފަރާތުގެ އިހުމާލުން، ތަނަށާއި ތަކެއްޗަށްވާ ގެއްލުމަށް އެކުންފުންޏަކުން ޒިންމާވާންވާނެއެވެ. މީގެ ތެރޭގައި ޑިއުޓީކުރާއިރު ކެމްޕަހުގެ ގޯތިތެރެއިން ގެއްލޭ ތަކެތިވެސް ހިމެނެއެވެ.
	2. ޑިއުޓީ އަދާކުރާ މުވައްޒަފެއްގެ ފަރާތުން ކެމްޕަހުގައި ކިޔަވާ ދަރިވަރުންނަށާއި މުވައްޒަފުންނަށް އުނދަގޫވާ އެއްވެސް ކަމައް ދިމާވެއްޖެނަމަ މޯލްޑިވްސް ޕޮލިޓެކްނިކުން އަންގާގޮތަކަށް އެކަމެއް ބަދަލުކުރަންވާނެއެވެ.
	3. ކަލަންޑަރުގައި ނުހިމެނިގެން ނުވަތަ ކުއްލިކަމެއް ދިމާވެގެން ސަރުކާރު ބަންދުވެއްޖެނަމަ އެދުވަސްތަކުގައި މޯލްޑިވްސް ޕޮލިޓެކްނިކުން އަންގާގޮތަކަށް ޑިއުޓީ ކުރަންޖެހޭނެއެވެ.
	4. މަސައްކަތް ލިބޭ ފަރާތަކުން މަތީގައިވާ ތަންތަނުގައި ޑިއުޓީ އަދާކުރާ މީހުންގެ (ދިވެއްސެއްނަމަ އައިޑީ ކާޑު، ބޭރުމީހެއްނަމަ ވޯކް ޕާރމިޓްގެ ކޮޕީއެއް) މަސައްކަތު އެއްބަސްވުމުގައި ސޮއިކުރާތާ 10 ދުވަސްތެރޭ ހުށަހަޅަން ޖެހޭނެއެވެ. ޑިއުޓީއަށް ހަމަޖައްސަވާ ފަރާތުގެ 3 މަސް ހަމަނުވާ ޕޮލިސް ރިޕޯޓް ޑިއުޓީއަށް އެފަރާތެއް ހަމަޖައްސަވާތާ 15 ދުވަސް ތެރޭގައި މޯލްޑިވްސް ޕޮލިޓެކްނިކަށް ހުށަހަޅަން ވާނެއެވެ. އަދި ޑިޔުޓީ އަދާކުރާ މީހަކު ބަދަލުވާނަމަ އެމަޢުލޫމާތުވެސް ލަސްވެގެން 03 ދުވަހުގެ ތެރޭގައި މޯލްޑިވްސް ޕޮލިޓެކްނިކްއަށް އަންގަންޖެހޭނެއެވެ. ޑިއުޓީ ކުރުމުގައި ބައިތިއްބަންވާނީ މޯލްޑިވްސް ޕޮލޓެކްނިކްއަށް މައުލޫމާތު ފޯރުކުރެވިފައިވާ މީހުންނެވެ.
	5. ސެކިއުރިޓީ ބަލަހައްޓާ އިމާރާތުގައި ހެދުނު 06:00 ގައި ދިދަ ނަގާ ހަވީރު 06:00 ދިދަ ތިރިކުރުމާއި (ބައި ދަނޑި އަށް ދިދަ ބަހަށްޓަން ސަރުކާރުން އިޢްލާން ކޮށްފިނަމަ ބައިދަނޑީގައި ދިދަ ބެހެއްޓުން)، ކޮރިޑޯތަކުގައްޔާއި މަގުފާރު، ގޭޓް ފަދަ ތަންތަނުގައި ނިވާ ދިއްލަންޖެހޭ ބޮކި، ފަންކާފަދަ ތަކެތި ޤަވައިދުން ދިއްލާ ނިއްވުމުގައި އަދި އެނޫނަސް ދަރިވަރުން ކިޔެވުމަށް ތިބޭ ސަރަހައްދުގެ އިތުރުން ސެކިޔުރިޓީންނަށް ވަދެވޭ އެއްވެސް ސަރަހައްދެއްގައި ފަންކާއެއް ނުވަތަ ލައިޓެއް ބޭކާރު ގޮތުގައި ހިގަމުންދާނަމަ އެއެއްޗެއް ނިއްވާލަންވާނެއެވެ.
1. **މަސައްކަތުގެ ފެންވަރުބެލެހެއްޓުން**
	1. ސެކިޔުރިޓީ ބެލެއްޓުމުގެ މަސައްކަތް ކުރަންވާނީ ދެވިފައިވާ މަޢުލޫމާތާއި އެއްގޮތްވާގޮތުގެ މަތިންނެވެ. މިގޮތުން ތަން ދޫކޮށްފައި ނުދިޔުމާއި، ޑިއުޓީ އަދާކުރާ ސަރަހައްދެއްގެ ތެރެއަށް ރައްޓެހިންނާއި އެނޫންވެސް އެވަގުތު މަސައްކަތާއި ނުގުޅޭ އެއްވެސް މީހަކު ނުވެއްދުމާއި، އެއްތަނަނެއްގައި އަބަދު މަޑުކޮށްގެން ނުތިބުމާއި، ޚާއްސަގޮތެއްގައި ރޭގަނޑު އެކިތަންތަން ބެލުމާއި، ތަނުގައި ހިނގައިގެން ނުވާފަދަކަމެއް ހިނގާނަމަ އެކަމެއް ކަމާބެހޭފަރާތަށް އަންގަންވާނެއެވެ. މިގޮތުން ޑިއުޓީ ސެކިޔުރިޓީ ބަލަހައްޓާ ފަރާތްތުކުގެ އަމަލުތައް ބެލުމަށް މޯލްޑިވްސް ޕޮލިޓެކްނިކް އިން އަދި މަސައްކަތް ލިބޭ ފަރާތުން ސުޕަވައިޒު ކުރަންވާނެއެވެ.
	2. ކެމްޕަހުގެ ޑިއުޓީތަކުގައި ބައިތިއްބަވާ ފަރާތްތަކުން، ކެމްޕަހުން ކަނޑައަޅޭ ގޮތެއްގެ މަތިން އެކިތަންތަން ޗެކްކުރި ކަމުގެ ރިކޯޑްސްތައް ޤަވާއިދުން ބަލަހައްޓަމުން ގެންދަވަންވާނެއެވެ.
	3. އިމަޖެންސީއެއް ދިމާވެގެން ޑިއުޓީއަށް އެހެންމީހަކު ބަހައްޓާނަމަ އެކަން ގދ. ގައްދޫ ކެމްޕަހުން ކަނޑައަޅާ މުވައްޒަފަކަށް އަންގަންވާނެއެވެ.
	4. ޑިއުޓީތަކަށް މީހުން ހާޒިރުވޭތޯ މަސައްކަތާއި ޙަވާލުވާ ފަރާތުން ޗެކްކޮށް ބަލަހައްޓަން ވާނެއެވެ.
	5. އެއްބަސްވުމުގައި ބަޔާންކޮށްފައިވާ ސެކިޔުރިޓީ ބެލެހެއްޓުމުގެ މަސައްކަތް ޤަބޫލުކުރެވޭ ފެންވަރަށްވުރެ ދަށްނަމަ އެކަން ރަނގަޅު ކުރުމަށް، މަސައްކަތް ކުރާ ފަރާތަށް އެންގޭނެއެވެ. އަދި މިގޮތުން އެންގޭ މަސައްކަތެއް އިތުރު އަގަކާއިނުލައި ވަގުތުންވަގުތަށް ރަނގަޅުކުރަންވާނެއެވެ.
	6. ޑިއުޓީގައި ތިބޭ ހުރިހާ ވަގުތެއްގައި ތިބެންވާނީ އެކުންފުންޏަކުން ކަނޑައަޅާ ގދ. ގައްދޫ ކެމްޕަހުން ގަބޫލުކޮށްފައިވާ ފުލް ޔުނީފޯރމްގައެވެ. މިގޮތުން ގަމީސް، ފަޓްލޫނު، ބެލްޓް، ބޫޓް، ކާކުކަން އަންގައިދޭ ކާޑު ފަދަ ތަކެތި ހަމައަށް ހުންނަންވާނެއެވެ. އަދި ސާފުތާހިރު ކަމެއްނެތި ޑިއުޓީ އަށް ހާޒިރުވެގެން ނުވާނެއެވެ. މިނޫން ގޮތްގޮތަށް ހެދުން އަޅައިގެން ތަނަށް ހާޒިރުވާ މުވައްޒަފުންގެ ޑިއުޓީތަކުގައި ޖޫރިމަނާ ކުރެވޭނެއެވެ. މިގޮތުން ޖޫރިމަނާއެއްގެ ގޮތުގައި 1 ދުވަހަށް ޑިއުޓީއަށް ޖެހޭ ފައިސާ އުނިކުރެވޭނެއެވެ.
	7. ކޮންމެ މަހެއްގެވެސް ފެށުމުގެ ކުރިން ޑިއުޓީ ރޯސްޓާ ރަސްމީ ދުވަހެއްގެ ރަސްމީ ގަޑީގައި ގދ. ގައްދޫ ކެމްޕަސް ގެ އިދާރާއަށް ހުށަހަޅަންވާނެއެވެ.
	8. އިމަޖެންސީ ހާލަތެއް ފިޔަވާ ޑަބަލް ޑިއުޓީ ނަގަން ޖެހޭ ގޮތަށް ޓޭބަލް ކުރެވިގެން ނުވާނެއެވެ.
	9. ތަން ބަންދުކޮށްފައި ނަމާދަށް ދިޔުން، ސަޔަށް ދިޔުން، ނިދުން ފަދަ ގޮތްގޮތުން ތަނުގެ ސެކިޔުރިޓީ ބެލެހެއްޓުމުގައި އިހުމާލުވެއްޖެނަމަ ޖޫރިމަނާ ކުރެވޭނެއެވެ. މިގޮތުން ޖޫރިމަނާއެއްގެ ގޮތުގައި 1 ދުވަހަށް ޑިއުޓީއަށް ޖެހޭ ފައިސާ އުނިކުރެވޭނެއެވެ.
	10. މި އެއްބަސްވުމުގައި ބަޔާންކޮށްފައިވާ ގޮތުގެ މަތިން، މަސައްކަތް ވެރިފަރާތުން އަންގާފައިވާ ގޮތާއި އެއްގޮތަށް ޢަމަލު ނުކޮށްފިނަމަ މަސައްކަތް އަތުލައި އެގްރިމެންޓް ބާތިލްކުރުމުގެ އިޚްތިޔާރު މަސައްކަތުގެ ވެރިފަރާތަށް ލިބިގެންވެއެވެ. މަސައްކަތް ވަކިކުރި މުއްދަތާއި ހަމަޔަށް ކޮށްފައިވާ މަސައްކަތުގެ އަގު މަސައްކަތުގެ ވެރިފަރާތުން މަސައްކަތް ކުރި ފަރާތަށް ދޭންވާނެއެވެ.